CELEX: 32020D1099
Language: bg
Date: 2020-07-16 00:00:00
Title: Решение (ОВППС) 2020/1099 на Комитета по политика и сигурност от 16 юли 2020 година относно приемането на приноса на трета държава към военната операция на Европейския съюз в Босна и Херцеговина (EUFOR ALTHEA) (BiH/30/2020)

27.7.2020   
               
               
                  BG
               
               
                  Официален вестник на Европейския съюз
               
               
                  L 241/31
               
            
         РЕШЕНИЕ (ОВППС) 2020/1099 НА КОМИТЕТА ПО ПОЛИТИКА И СИГУРНОСТ
         от 16 юли 2020 година
         относно приемането на приноса на трета държава към военната операция на Европейския съюз в Босна и Херцеговина (EUFOR ALTHEA) (BiH/30/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 11 от него,
         като има предвид, че:
         
                     (1)
                  
                  
                     Съгласно член 11, параграф 2 от Съвместно действие 2004/570/ОВППС Съветът оправомощи Комитета по политика и сигурност да взема съответните решения за приемането на предложения принос на трети държави към военната операция на Европейския съюз в Босна и Херцеговина.
                  
               
                     (2)
                  
                  
                     Съгласно препоръките относно приноса на Украйна, отправени от командващия операцията на ЕС и от Военния комитет на Европейския съюз, приносът на Украйна следва да бъде приет и да се счита за съществен.
                  
               
                     (3)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане.
                  
               
                     (4)
                  
                  
                     На 12 и 13 декември 2002 г. Европейският съвет от Копенхаген прие декларация, в която се посочва, че договореностите „Берлин плюс“ и тяхното изпълнение ще се прилагат само за онези държави — членки на Съюза, които са също или членки на НАТО, или членки на програмата „Партньорство за мир“, и които впоследствие са сключили двустранни споразумения за сигурност с НАТО,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Приносът на Украйна към военната операция на Европейския съюз в Босна и Херцеговина (EUFOR ALTHEA) се приема и се счита за съществен.
            
            
               2.   Украйна е освободена от финансови вноски в бюджета на EUFOR ALTHEA.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 16 юли 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 252, 28.7.2004 г., стр. 10.